Chrissy Teigen: 'Ek is bang dit gebeur weer ...'
JY LEES NOU Chrissy Teigen: 'Ek is bang dit gebeur weer ...'
Prins Harry wil haar net beskerm
FOTO Instagram / Chrissy Teigen.
Sy het pas die lewe aan 'n babaseuntjie geskenk. Maar die Amerikaanse model en kookboekskrywer Chrissy Teigen is bang sy kry wéér nageboorte-depressie.
Dis Chrissy en haar sanger-man, John Legend, se tweede kind. Die pragtige model het die goeie nuus vanoggend op Twitter gedeel:
In 2016, ná die geboorte van hul eersteling, Luna, is Chrissy met postnatale depressie gediagnoseer.
Vir maande moes sy elke dag teen die trane baklei en het sy op 'n rusbank in die sitkamer geslaap. Sy't nie verstaan wat met haar aangaan nie. Haar lyf was seer, sy was gedurig hartseer en kon soggens skaars opstaan. Om haar te ondersteun het John saam met haar op die bank gaan slaap. Daai Desember is Chrissy met nageboorte-depressie en angs gediagnoseer. Sy het 'n artikel daaroor vir die tydskrif Glamour geskryf.
In 'n onlangse onderhoud het Chrissy erken sy is bekommerd dit kan weer gebeur.
"Is ek bekommerd daaroor met hierdie seuntjie? Ek is. Maar ek voel as ek dit kry, is ek reg daarvoor. Ek het die perfekte groep mense rondom my. Dis hoekom ek daarin glo om sterk mense rondom jou te hê."
– Postnatale blues word gekenmerk deur huilerigheid en skommelende emosies. Dit duur gewoonlik vir net 'n paar dae ná die geboorte.
– Postnatale psigose is die "diepste blou" van die gees. Na raming kry een tot twee uit elke duisend vroue dit. Dit begin gewoonlik twee tot vier weke ná die baba se geboorte. Simptome sluit in versteurde gedagtes, erge depressie, manie en psigose. 'n Pasiënt kan 'n gevaar vir haarself en dié om haar inhou en moet dadelik gehospitaliseer word.
As jy 'n hele paar van die volgende simptome ná die geboorte van jou baba het, is dit raadsaam om jou ginekoloog en/of psigiater te raadpleeg. Dit is bloot riglyne. Jy voel onder meer: